ধনখড়কে দেখতে হাসপাতালে মোদি

ওয়েব ডেস্ক: উপরাষ্ট্রপতি জগদীপ ধনখড়কে (Jagdeep Dhankhar) দেখতে এইমসে (AIIMS) প্রধানমন্ত্রী নরেন্দ্র মোদি (Narendra Modi)।  বুকে ব্যথা (Chest Pain) নিয়ে রবিবার রাত ২টো নাগাদ হাসপাতাল ভর্তি হন উপ রাষ্ট্রপতি। শরীরে অস্বস্তি হচ্ছিল তাঁর। ক্রিটিক্যাল কেয়ার ইউনিটে ভর্তি করা হয় তাঁকে ।  রবিবার তাঁকে দেখতে যান প্রধানমন্ত্রী। এক্স হ্যান্ডলে প্রধানমন্ত্রী লিখেছেন, এইমসে গিয়েছিলাম।  উপ রাষ্ট্রপতি জগদীপ ধনখড়ের স্বাস্থ্যের বিষয়ে খোঁজ নিয়েছি। তাঁর সুস্বাস্থ্য ও দ্রুত আরোগ্য কামনা করি।

আপাতত উপ রাষ্ট্রপতির শারীরিক অবস্থা স্থিতিশীল। কার্ডিওলজি বিভাগের প্রধান ডা. রাজীব নারাঙ্গের তত্ত্বাবধানে তাঁর শুশ্রুষা চলছে। ৭৩ বছরের উপ রাষ্ট্রপতিকে গভীর পর্যবেক্ষণে রাখা হয়েছে। কেন্দ্রীয় মন্ত্রী তথা বিজেপি সভাপতি জেপি নাড্ডাও উপ রাষ্ট্রপতিকে দেখতে হাসপাতালে যান।

আরও পড়ুন: সাংবাদিক খুন! দিল্লি হাইওয়েতে ভয়াবহ ঘটনা