বিধানসভায় ভাষণ দিতে চেয়ে আকস্মিক চিঠি উপরাষ্ট্রপতির, পাঠালেন দূত

ওয়েব ডেস্ক: আকস্মিকই বাংলার বিধানসভায় ভাষণ দেওয়ার ইচ্ছপ্রকাশ উপরাষ্ট্রপতি (Vice President) জগদীপ ধনথড়ের (Jagdeep Dhankhar)। সেই বিষয়ে তিনি সরাসরি চিঠি পাঠালেন পশ্চিমঙ্গ বিধানসভার (West Bengal Legislative Assembly) অধ্যক্ষ বিমান বন্দ্যোপাধ্যায়কে (Biman Banerjee)। দূত মারফত।বেনজির। প্রাথমিকভাবে আইনে সেই সংস্থান নেই বলে এই বিষয়ে অধ্যক্ষের পক্ষ থেকে জানিয়ে দেওযা হয়েছে। বিষয়টি মঙ্গলবার প্রকাশ্যে এসেছে। জানা গিয়েছে স্পিকারকে উপরাষ্ট্রপতি এও জানিয়েছেন নিজের ভাষণে সরকার বিরোধী কোনও বক্তব্য রাখবেন না। তাঁর সচিব সুনীল গুপ্তা স্পিকারের সঙ্গে দেখা করেছিলেন। তবে বাজেট অধিবেশনের দ্বিতীয় ধাপে ১০ মার্চ থেকে ১৯ মার্চ পর্যন্ত অধিবেশনে তাঁকে বলার সুযোগ দেওয়া যায় কি না তা খতিয়ে দেখা হচ্ছে। কিংবা ডাকা হতে পারে বিশেষ অধিবেশন।

জগদীপ ধনখড়ের এই আকস্মিক ইচ্ছে নিয়ে জল্পনা ছড়িয়েছে। রাজ্যের রাজনৈতিক মহলে আলোড়ন তৈরি হয়েছে। এর আগে পশ্চিমবঙ্গের রাজ্যপাল ছিলেন ধনখড়। তখন বিভিন্ন সময় তাঁর সঙ্গে তৃণমূল সরকারের তিক্ততা দেখা দেয়। সামনের বছর রাজ্যে বিধানসভা ভোট। বিষয়টিকে স্বাভাবিকভাবে দেখতে নারাজ রাজনৈতিকমহল। উল্লেখ্য, ২০১৯ সালের ৩০ জুলাই বাংলার রাজ্যপাল হিসেবে দায়িত্ব নেন জগদীপ ধনখড়। ২০২২ সালের ১৭ জুলাই পর্যন্ত রাজ্যপাল পদে ছিলেন তিনি।