বিচারপতির বাড়িতে টাকা উদ্ধার, সব দলের সঙ্গে আলোচনা: ধনকার

ওয়েব ডেস্ক: দিল্লি হাইকোর্টের (Delhi High Court) বিচারপতি যশোবন্ত ভার্মার (Yashwant Verma) বাড়ি থেকে টাকা উদ্ধারের ঘটনায় অসন্তোষ প্রকাশ করলেন (Dismay) উপ রাষ্ট্রপতি জগদীপ ধনকার (Jagdeep Dhankhar)। এই বিষয়ে তিনি প্রধান বিচারপতি সঞ্জীব খান্নার সিদ্ধান্তকে স্বাগত জানিয়েছেন। তিনি বলেন, প্রধান বিচারপতি নিযুক্ত তদন্ত কমিটির রিপোর্টের জন্য সংসদের অপেক্ষা করা উচিত। উপ রাষ্ট্রপতি রাজ্যসভার নেতা জেপি নাড্ডা ও বিরোধী নেতা মল্লিকার্জুন খাড়্গের সঙ্গে সকালে কথা বলেন। ১৪ মার্চ বিচারপতি ভার্মার বাড়িতে অগ্নিকাণ্ডের ঘটনায় টাকা উদ্ধার হয় বলে অভিযোগ। ২২ মার্চ ওই ঘটনায় প্রধান বিচারপতি কমিটি গড়েন। বিচারপতি ভার্মা অভিযোগ অস্বীকার করেন। তিনি জানিয়েছেন, তাঁর বাড়ি থেকে কোনও টাকা উদ্ধার হয়নি।

পরে উপ রাষ্ট্রপতি বলেন, স্বাধীনতার পর থেকে এটা প্রথম যে প্রধান বিচারপতি স্বচ্ছ, গ্রহণযোগ্য পদ্ধতিতে তাঁর প্রাপ্ত সব তথ্য প্রকাশ্যে এনেছেন। কোনও কিছু কোর্টের কাছে না রেখে শেয়ার করেছেন। সঠিক দিকে এই পদক্ষেপ। তিনি জানিয়েছেন, মল্লিকার্জুন খাড়্গে পরামর্শ দেন, সংসদের সব দলের নেতাদের সঙ্গে এটা নিয়ে আলোচনা করা উচিত। যাতে তিনি এবং জেপি নাড্ডা সহমত পোষণ করেছেন। তিনি সব নেতাদের আমন্ত্রণ জানাবেন।